text: كاري القرنبيط و اللحم المفروم
text: #000003
text: في جروب لقمة طيبة في صبية لذيذة كتير و لذيذة هون بتنطبق على شخصيتها و على طبخاتها . مي ياسين , من كم يوم عملت سلطة و استخدمت فيها ورق الشوندر ..
  الفكرة حبيتها و رح جربها اول ما جيب شوندرات معهن ورق أخضر و من هون لوقتها خطرلي انو جرب الفكرة على ورق القرنبيط , اسمي بحب اكله ني فاتوقعت انو ورقه كمان يطلع طيب و هو ني , جبت القرنبيطة و شلت الورق القاسي الي برة و تركت الورق الغض البض الي تحته و غسلته و فرمته و دقته .... كان ماشي حاله بس ما حبيت حطه في السلطة خفت و اتوقعت انو اطفالي الحلويين و ابوهم ما ياكلوها .. لذاا قررت ضيف الورق للطبخة الي كنت عاملتها و الي هي كاري القرنبيط .. و طلعت الطبخة بتاخد العقل , و كنت انا مبسوطة على حالي انو استخدمت الورق الي اكيد فيه فوائد غذائية لسى ما بعرفها ..
text: #000006
text: بصل،زنجبيل طازج،زهرة،زيت زيتون،فليفلة،قرنبيط،كركم،كزبرة خضراء،كمون،لحم غنم،لحم مفروم،مطبخ هندي
  وصفات تانية ممكن تعجبك
  سلطة الأفوكادو و البرتقال
text: #000007
text: بصل،زنجبيل طازج،زهرة،زيت زيتون،فليفلة،قرنبيط،كركم،كزبرة خضراء،كمون،لحم غنم،لحم مفروم،مطبخ هندي
text: #000008
text: سلطة الأفوكادو و البرتقال
text: #000010
text: عزيزتي منى انا من محبي أكلات الكاري بس كأنك بهالوصفة ما استعملتي بهارات الكاري واكتفيتي بالتوابل المشكلة ولا نسانة تكتبيها؟؟
  بصراحة انا مرة طبخت الزهرة من غير قلي ما كتي استسغناها بدي جرب هالوصفة على مسؤوليتك :grin
text: #000012
text: انا بعرف ان في كتير اكلات هندية بيكون الكزبرا و الزنجبيل والكمون هو الكاري تقريبا بوصفاتهم
  على كل حال تسلم ايديكي يا عسل
text: #000013
text: الحمد الله عالسلامة اهلا برجعتك
  طولتي علينا الغيبة كتير انشغل بالنا عليك
  وفوقها الموقع توقف كم يوم
  ممم طيب بالنسبة للأكلةانا ما لي معجبة كبيرة بالقرنبيط وجوزي ابدا وفوقها فيها كزبرة فللأسف مارح احسن جربها
  الله يعطيك ألف عافية وعمننتظر شي جديد منك
text: #000014
text: اهلين منى والله اش زعلت لانو الموقع صار له فترة ما عم يفتح واليوم كتير انبسطت انو رجع الحمد لله على سلامتك وسلامته اشتقنا للمتكم يا لقمة طيبة يسلم هالايدين على كل جديد كانو الكل الو مشاكل مع القرنبيط انا بعملو لفوائده بس يعني مو كتير مستساغ شكرا منى ونورت والله
text: #000015
text: لا حبيبتي , هي هي البهارات المطلوبة مع الكزبرة الخضرا صار عنا خلطة الكاري
text: #000016
text: الموقع لازم تعلقيله خرزة زرقا مشان ما بقا
  يصير هيك مرة تانية
  الاكلة باينتها كتير طيبة
  وبالنسبة لعمو قرنبيط المشكلة عامة الكل موكتير صحبة معه بس انا بحبه وعم حاول عود بنتي تاكله
  زميلي بالجامعه عم يعمل دكتوراته عنه وخصوصي انو فيه نسبة عالية من مضادات سرطان الثدي لهيك الاهتمام فيه عم يزيد
  هالاكلات كنز مرسي كتير ميمي :zzz
text: #000024
text: يسلم ايديكي على هالوصفة الرائعة , أنا من عشاق القرنبيط وبدور على وصفاته دوارة :grin وأكتر الشي عم حبه مشوي بالفرن ممممم, كمان هون في كزبرة خضرة شي لذيذ كتير
  أختي عندي سؤال هون لما ضفتي زهرات القرنبيط كنتي سالقتيهم من قبل؟ ولا لما ضفتيهم للحمة حطيتي عليهم ماء؟ في عندي وصفة للقرنبيط باللبنة كتير طيبة كيف أبعتلك اياها؟
text: #000025
text: شكرا كتير للمعلومة , انا بحبه كتير و الحمد لله قطاطي متلي , يمكن اذا الطفل شاف امه عم تاكله عادي فرح يكون متله متل ايا نوع خضرة تانية
text: #000027
text: بحب القرنبيط او الزهره بكل اشكالها والحمدالله عندي راس بالثلاجه ان شاء الله بسويه اليوم بعشاي
text: #000029
text: اختي ناريتا .. ناطرين وصفه القرنبيط باللبنه احس طعمتها بتكون طيبه
text: #000031
text: أنا ما كنت سالقة القرنبيطات قبل ما ضيفهم , و هنن طالعوا مي فاستوا من ميتهم و مرقة اللحمة , بس اذا حسيتس انها شوي ناشفة , فيك تضيفي شوية مي ..
text: #000033
text: اكيد بانتظار هل الوصفة , ممكن تبعتيها برد هون
text: #000034
text: سويتها وكانت لذيذه
text: #000038
text: شوي وانزلها بالموقع عندي و ماني ناسيه لينك الوصفه الاصليه :**
text: #000039
text: فديتج على هالوصفات الحلوة
text: #000040